Vógólán hḿ ébūg Ńtondôbə, ǎ bod bə́ ékpə́lə́, mína yǎ myādzóē áyɔŋ dí á Yērúzalɛm. 15Myǎdzó nâ: "Bǐ ngákom elad ai awú, bǐ ngáwé óyīlí ai bəkón. Éyɔŋ ebubua ǹnén yáyi diban, təge bía namba, amú miǹnǎl mí nə̄ bía ekə m̀bíl, mvol dzɔɔ é tɔ̄á bía asɔbɔ́." 16Ńdɔ̄ hḿ tə̄ Ńtondôbə Zambá ā kɔ̄bɔ ai mínā nâ: Támán yén ! Mafudi á Síon alɛ̌d ákɔ́g, akɔ́g ábúg ndá, eyə̌ŋ ákɔ́g yā é nə́ ású ńkaŋala ndá. Ényɔ̄ ā sígībí étēde təge dzǎm sende. 17Mayi bəlan ai sósōó ǹtól anə́ ńkɔ̌l mə́lóŋ, ai bə́bə́lá anə́ élɛ̄ mə́ndím ású ńlími. Ńdɔ̄ hḿ mətâg mâyi vwé ékə m̀­bíl miǹnǎl, ndón yayi kə ai asɔbɔ́ dáán. 18Elad dzáán ai awú byâyi vaaban, óyílí mī ngávə́ ai bəkón wâyi sole. Éyɔŋ ebubua ǹnén yáyi diban, yâyi mína fíd. 19Éyɔŋ ésə̄ yáyi kwí yâyi mína bi, ḿból yáyi diban kídí ésə, é díbān fə ngǒngógóle, ai amǒs ai alú, m̀bə̂ ángōndó dzam tɔ və áwōg· 20Énɔ̄ŋ bábómbō yâyi bɔ étun, ḿfīngá bákub á nyɔ́l ábɔ̄d.